Pep Gvardiola Messi bilan uchrashish uchun Barselonaga bordi

“Manchester Siti” bosh murabbiyi Xosep Gvardiola ayni damda Barselonada bo‘lib turibdi.

Marca’ning xabar qilishicha, 49 yoshli mutaxassis “Barselona” hujumchisi Lionel Messi bilan uchrashish uchun Kataloniya poytaxtiga borgan. Gvardiola argentinalik futbolchi bilan uchrashishga kelishib olgan.
Avvalroq “Manchester Siti” Lionel Messi uchun asosiy da’vogar ekani xabar qilingandi. Shuningdek Messining o‘zi ham kelajagini “shaharliklar” bilan qurmoqchi.
Messi 2019/20-yilgi mavsumda “Barselona” safida 44 o‘yin o‘tkazib, 31 ta gol va 24 ta golli uzatma muallifiga aylandi. Argentinalik futbolchining katalonlar bilan amaldagi shartnomasi 2021-yilga qadar mo‘ljallangan.

Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @Daryo_Sport24’ga obuna bo‘ling!